BASES REGULADORAS DO OUTORGAMENTO DE AXUDAS PARA ESTUDANTES UNIVERSITARIOS/AS E DE CICLOS SUPERIORES DE FORMACIÓN PROFESIONAL QUE, RESIDINDO EN VILAGARCÍA DE AROUSA, REALICEN OS SEUS ESTUDOS FÓRA DO TERMO MUNICIPAL NO CURSO 2018/2019
ADMINISTRACIÓN LOCAL — Municipal — Vilagarcía de Arousa (Subvencións e axudas, 27/09/2019)

Constitúe o obxecto das presentes bases regular un réxime de axudas a os/as estudantes que, residindo en Vilagarcía de Arousa, cursaran os seus estudos universitarios ou outros superiores ou ciclos superiores de Formación Profesional fóra do termo municipal durante o curso 2018/2019. Os/as solicitantes das axudas para estudos universitarios ou outros superiores e de ciclos superiores de Formación Profesional para o curso 2018/2019 previstas nas presentes bases deberán cumprir os seguintes requisitos: 2.1. Ser cidadán/á español/a ou dalgún dos países membros da Unión Europea ou cidadán extracomunitario.2.2. Ter fixada a súa residencia habitual, de maneira permanente e ininterrompida, no municipio de Vilagarcía de Arousa. Comprobaranse os datos do padrón que certifiquen dita realidade. A antigüidade de residencia no municipio deberá ser de ao menos un ano de forma continuada á data da solicitude, non atendéndose aqueles solicitantes que non cumpran dito requisito.2.3. Ter estado matriculado/a, no curso 2018/19, en universidades ou en estudios superiores ou en ciclos superiores de Formación Profesional públicos ou en centros privados que conten coa autorización de organismos públicos competentes en materia de educación e cuxos estudos conduzan á obtención dun título oficial, matriculación que deberá comprender un período mínimo de nove meses. Quedan excluídos os estudos realizados on-line. Os/as solicitantes das axudas para estudos universitarios ou outros superiores deberán acreditar que durante o curso 2018/19 cursaran un mínimo de catro materias anuais ou un mínimo de trinta créditos por curso académico. Os/as solicitantes das axudas para estudos de ciclos superiores de Formación Profesional deberán acreditar que durante o curso 2018/2019 realizaron os estudos en réxime de dedicación académica a tempo completo.2.4. Que a renda da unidade familiar de convivencia non supere os seguintes limiares: A partir do oitavo membro engadirase 3.510,00 euros por cada novo membro computable da familia. A renda familiar para os efectos de bolsa obterase por agregación das rendas do exercicio 2018 de cada un dos membros computables da familia que obteñan ingresos de calquera natureza. A renda será a da base impoñible xeral, calculada segundo os criterios establecidos na normativa do imposto sobre a renda das persoas físicas. Para o cálculo da renda familiar, entendese como membros computables da unidade familiar: o pai, a nai, titor ou persoa encargada do mantemento da persoa solicitante, se é o caso, as/os irmás/ns solteiros/as menores de vinte e cinco anos, ou maiores de vinte e cinco anos cando se trate de persoas con discapacidade física, psíquica ou sensorial recoñecida, que convivan no domicilio familiar a 31 de decembro do 2018. No caso das/os irmás/ns da persoa solicitante, a súa renda será considerada nun 50%. No caso de divorcio, separación legal ou de feito dos proxenitores, non se considerará membro computable aquel deles que non conviva coa persoa solicitante da bolsa, sen prexuízo de que na renda familiar se inclúa a súa contribución económica. Terá a consideración de membro computable, se é o caso, o/a novo/a, cónxuxe ou persoa unida por análoga relación co proxenitor co que conviva a persoa solicitante e as súas rendas se incluirán dentro do cómputo das familiares e terán a consideración de membros computables as persoas descendentes en 1º grado menores de 25 anos que convivan no domicilio. No caso de familias monoparentais ou numerosas, incrementarase nunha persoa o número de membros que compoñen a unidade familiar. Entenderase por familia monoparental o disposto no Art.13 da Lei 3/2011, do 30 de xuño, de apoio á familia e á convivencia de Galicia. No caso de fam ilias acolledoras ou unidades familiares de convivencia con persoas valoradas como dependentes ou con discapacidade recoñecida, a persoa solicitante deberá manifestar a inclusión como membro da unidade familiar para o seu cómputo no cálculo da renta. Ademais, incrementarase nunha persoa o número de membros que compoñen a unidade familiar. Da renda da unidade familiar computable, deduciranse os gastos derivados do alugamento ou hipoteca de vivenda habitual, ata un máximo de 250 euros mensuais, previa presentación da documentación acreditativa correspondente.2.5. A condición de beneficiario poderá obterse aínda que non se cumpran os requisitos esixidos no artigo 10.2 da lei 9/2007, de 13 de xuño, de Subvencións de Galicia.3.1. O prazo de presentación de solicitudes será dende a data da publicación no Boletín Oficial da Provincia de Pontevedra ata o 18 de outubro. Este prazo poderá ser prorrogado por resolución da Xunta de Goberno Local.3.2. As persoas interesadas presentarán as súas solicitudes a través do Rexistro xeral municipal, ou na sede electrónica do concello: sede. vilagarcia. gal ou por calquera dos medios previstos no artigo 16.4 da Lei 29/2015, do 1 de outubro, do Procedemento Administrativo Común das Administracións Públicas. As solicitudes poderán obterse no departamento de Servizos Sociais, no de Educación, no servizo de información municipal e tamén se poderán descargar na páxina web do Concello de Vilagarcía de Arousa no enderezo electrónico www.vilagarcia. gal ou na sede electrónica sede. vilagarcia. gal. As persoas solicitantes deberán presentar a seguinte documentación: 5. Autorización para comprobar os datos fiscais relativos ao ano 2018 ante a Facenda Pública de tódolos membros maiores de 16 anos que conformen a unidade familiar de convivencia segundo o establecido no pto.2.4 destas bases. A concesión practicarase previa baremación das solicitudes atendendo estritamente á renda per cápita da unidade familiar, conforme foi definida no apartado 2, e ata esgotar o crédito desta convocatoria. En caso de empate, terá preferencia aquel solicitante que non tivera ningún tipo de axuda de calquera administración pública para esta mesma finalidade.6.1. Incoación do expediente. O procedemento iniciarase previa solicitude do/a interesado/a, e impulsarase de oficio en todos os seus trámites.6.2. Órgano competente para a instrución. O órgano competente para a instrución dos expedientes serán os departamentos de Educación e Servizos Sociais do Concello de Vilagarcía de Arousa, que verificarán que a instancia presentada se atope correctamente cumprimentada e asinada, e acompañada da documentación que resulte preceptiva de acordo co disposto no apartado catro das presentes bases reguladoras (“Forma de presentación das solicitudes”). 6.3. Corrección de defectos na solicitude. Se a solicitude non reúne os requisitos que lle foran esixibles, especialmente se non vén acompañada dalgún dos documentos previstos no apartado catro (“Forma de presentación de solicitudes”) o órgano instrutor requirirá ao/á interesado/a para que emende os defectos ou complete a solicitude no prazo máximo e improrrogable de dez días hábiles dende a notificación (art.68.1 LPACAP), advertíndolle que, de non facelo así, teráselle por desistida súa petición, logo da resolución que deberá ser ditada nos termos do Art.21 LPACAP.6.4. Informes, avaliación de solicitudes e outras actuacións. Non habendo defectos emendables ou, de habelos, se tiveran corrixido en tempo e forma, continuarase coa instrución do expediente. O órgano instrutor realizará de oficio todas cantas actuacións estime necesarias para a determinación, coñecemento e aprobación dos datos que sirvan de base á resolución de acordo ao disposto na Lei 38/2003, de 17 de novembro, Xeral de Subvencións (RD 887/2006 de 21 de xullo) e nas presentes bases reguladoras. En particular, poderá solicitar cantos informes foran necesarios para fundamentar a resolución ou foran esixibles pola normativa vixente, que en todo caso terán carácter facultativo e non vinculante e deberán ser remitidos nun prazo non superior a dez días, así como poderá avaliar as solicitudes conforme aos criterios contidos nas presentes bases reguladoras.6.5. Proposta para resolución. A proposta de resolución deberá expresar a persoa solicitante ou a relación de solicitantes para as que se propón a concesión da subvención e a súa contía, especificando a súa avaliación e os criterios de valoración seguidos para efectuala. O expediente de concesión conterá o informe do órgano instrutor no que conste que da información que obra no seu poder, despréndese que o/a beneficiario/a cumpre con todos os requisitos necesarios para acceder ás mesmas.6.6. Notificación da proposta. O órgano de instrución notificará a proposta de resolución aos/ás interesados/as que foran excluídos como beneficiarios/as na fase de instrución, mediante notificación por correo electrónico, aos efectos de presentar as alegacións ou emendas oportunas no prazo máximo de quince días, transcorridos os cales, o Concello de Vilagarcía de Arousa entenderá que o solicitante renuncia á axuda.6.7. Resolución. O órgano competente para a resolución definitiva do expediente será a Xunta de Goberno Local, previo informe dos departamentos de Educación e Servizos Socias e a proposta das delegacións de Educación e Servizos Sociais. A resolución da Xunta de Goberno Local porá fin ao procedemento de acordo ao previsto no artigo 84 da LPACAP e con fundamento nos criterios que se conteñen na lexislación vixente e nas presentes bases reguladoras.6.8. Prazo máximo de resolución. O prazo máximo para resolver cada solicitude será de tres meses a partir da data na que remate a convocatoria. Transcorrido dito prazo sen que recaera resolución expresa poderá entender desestimada a súa solicitude por silencio administrativo. A resolución do procedemento notificarase aos/ás interesados/as de acordo co previsto no artigo 41 da LPACAP, a cuxos efectos bastará practicar a notificación no domicilio ou correo electrónico que a persoa interesada tivera sinalado ao efecto no momento de cursar a súa solicitude. En todo caso, a resolución será publicada nos taboleiros de anuncios do Concello de Vilagarcía de Arousa, na páxina web do Concello de Vilagarcía de Arousa, http://www.vilagarcia. gal/, e na súa sede electrónica, https://sede.vilagarcia. gal/ 6.9. Recursos. A resolución que poña fin ao expediente esgotará a vía administrativa, de maneira que o interesado poderá interpoñer contra dita resolución, potestativamente e á súa elección, recurso de reposición ante o mesmo órgano administrativo que ditou a resolución no prazo máximo de tres meses contado a partir do seguinte día da súa notificación, ou ben directamente recurso Contencioso-Administrativo ante os Xulgados ou Tribunais do Contencioso-administrativo, neste caso, no prazo máximo de dous meses contados a partir do día seguinte ao da súa notificación. O importe da axuda será de catrocentos euros (400 €) para os estudios universitarios ou similares e de dous centos euros (200 €) para os estudos de ciclos superiores de Formación Profesional ou similares ou da UNED. O Concello de Vilagarcía de Arousa decidirá a forma de abono da presente convocatoria de subvencións para estudantes universitarios/as. O importe da subvención farase efectivo nun só pago. O/a beneficiario/a da beca deberá ter acreditado o cumprimento da finalidade para a que lle foi concedida mediante a xustificación de ter superado ao menos o 50% das materias do curso 2018/2019 no que estivera matriculado. Ao marxe do disposto no apartado anterior, unha vez concluído o proceso de adxudicación das axudas, o Concello de Vilagarcía de Arousa poderá requirir aos/as beneficiarios/as a presentación dos documentos que considere oportunos para acreditar a efectiva realización da actividade para a que lle foi concedida a subvención. A aceptación das presentes bases implicará tamén a autorización ao Concello de Vilagarcía de Arousa para recadar de calquera organismo, entidade ou institución, e calquera que fora a súa natureza- pública, semipública ou privada- os datos necesarios para determinar a concesión ou denegación da axuda e, no caso de que lle fora concedida, para determinar se o seu importe foi integramente empregado para a finalidade para que lle foi concedida. Igualmente, implicará a aceptación de ser notificados/as pola vía telemática, conforme ao disposto no artigo 27.2 da Lei 11/2007, de 22 de xuño, de acceso dos cidadáns aos servizos públicos. O incumprimento das obrigacións contraídas polo/a beneficiario/a en virtude do disposto na Lei 38/2003, de 17 de novembro, Xeral de Subvencións, nas presentes bases reguladoras e nas Bases de execución do orzamento do Concello de Vilagarcía de Arousa e, particularmente, o incumprimento no disposto no apartado 12 (“Obrigacións dos/as beneficiarios/as) ou o falseamento ou ocultación dos datos que tiveran dado lugar á concesión da subvención, poderá dar lugar á revogación da resolución estimatoria da mesma e ao reintegro do importe total ou parcial da subvención inicialmente concedida, previa resolución ditada ao efecto polo órgano competente para a súa concesión, que deberá estar debidamente motivada e notificada ao/á interesado/a. A obtención das subvencións que se tiveran concedido en virtude do disposto nas presentes bases reguladoras será compatible con outras subvencións e axudas procedentes de organismos, institucións e persoas físicas ou xurídicas, de natureza pública, semipública ou privada, con independencia da forma que utilizaran para o exercicio das actividades que lle son propias. Os/as solicitantes da subvención estarán obrigados ao cumprimento das obrigacións que lle foran impostas en virtude do establecido na Lei 38/2003, de 17 de novembro Xeral de Subvencións, nas presentes bases reguladoras e nas Bases de execución do orzamento que o Concello de Vilagarcía de Arousa tivera aprobado ao efecto. En particular, o seguinte: 12.1. Presentar os impresos, declaracións, documentos e xustificacións que se indican nas presentes bases reguladoras e, en particular, no seu apartado catro (“Forma de presentación das solicitudes”) consignando fielmente os datos que lle foran solicitados.12.2. Facilitar toda a información, declaracións, documentos e xustificantes que en cumprimento do disposto nas presentes bases reguladoras lle sexan esixidos polo Concello de Vilagarcía de Arousa, e someterse ás actuacións de comprobación que con relación ás subvencións concedidas se practiquen por parte da Intervención do Concello.12.3. Executar a actividade para que lle foi concedida a subvención interesada.12.4. No caso de revocación da axuda, o/a interesado/a deberá reintegrar o importe íntegro da mesma, sen prexuízo das responsabilidades a que houbera lugar. Para o procedemento de reintegro estarase ao disposto na lexislación vixente en materia de subvencións. O importe correspondente ás axudas que se convocan farase con cargo ós créditos dos orzamentos das Areas de Educación e Benestar Social no exercicio 2019. O importe das axudas concedidas non poderá exceder de 40.000,00 euros distribuídos nas seguintes aplicacións orzamentarias: 320-48003 …………… 20.000,00 € 231-48003 …….……. 20.000,00 € O órgano competente para a resolución das dúbidas ou controversias que puideran suscitarse con motivo da interpretación ou aplicación das presentes bases reguladoras será o Sr. Alcalde, a proposta das Áreas de Educación e Servizos Sociais. As presentes bases entrarán en vigor despois da súa aprobación pola Xunta de Goberno Local do Concello de Vilagarcía de Arousa e unha vez teñan sido publicadas no Boletín Oficial da Provincia de Pontevedra. Vilagarcía de Arousa, 13 de setembro de 2019. A concelleira de Benestar Social O concelleiro de Educación Tania García Sanmartín Argimiro Serén Mera Sr. Alcalde-Presidente do Concello de Vilagarcía de Arousa A/s persoas abaixo asinantes autoriza/n ao Departamento de Servizos Sociais a solicitar da Axencia Estatal de Administración Tributaria, información de natureza tributaria sobre o IRPF para comprobar o cumprimento dos requisitos establecidos para solicitar a AXUDA PARA ESTUDANTES UNIVERSITARIOS/AS E DE CICLOS SUPERIORES DE FORMACIÓN PROFESIONAL QUE, RESIDINDO EN VILAGARCÍA DE AROUSA, REALICEN OS SEUS ESTUDOS FÓRA DO TERMO MUNICIPAL NO CURSO 2018/2019, sendo beneficiario ou posible beneficiario a persoa que figura no apartado A da presente autorización. A presente autorización outórgase aos efectos do recoñecemento, seguemento e control da axuda mencionada anteriormente, e en aplicación do artigo 95.1 K) da Lei 58/2003, Xeral Tributaria pola que se permite, previa autorización da persoa interesada, a cesión dos datos tributarios que precisen as Administracións Públicas para o desenvolvemento das súas funcións. A. DATOS DO SOLICITANTE DA AXUDA DETALLADA QUE OUTORGA A AUTORIZACIÓN B. DATOS DOS RESTANTES MEMBROS DA UNIDADE FAMILIAR DO/A SOLICITANTE Vilagarcía de Arousa, a ____________ de ____________________________ de 2019 Nota: a autorización concedida pola persoa asinante pode ser revocada en calquera momento mediante escrito dirixido ao Concello de Vilagarcía de Arousa. Don/Dna ………………….……………………………………………………………………………., con NIF/NIE. …………………………………………., declara que a unidade familiar á que pertence, de acordo co sinalado nas BASES REGULADORAS DO OUTORGAMENTO DE AXUDAS PARA ESTUDANTES UNIVERSITARIOS/AS E DE CICLOS SUPERIORES DE FORMACIÓN PROFESIONAL QUE, RESIDINDO EN VILAGARCÍA DE AROUSA, REALICEN OS SEUS ESTUDOS FÓRA DO TERMO MUNICIPAL NO CURSO 2018/2019, ten ao seu cargo as seguintes persoas dependentes valoradas ou con discapacidade recoñecida, - - - - - E manifesta a súa inclusión na unidade familiar a efectos da AXUDA solicitada para o CURSO 2018/2019. En Vilagarcia de Arousa, a ____________ de ____________________________ de 2019.